حامد الآمدی

حامد آيتاج الآمدی (ترکی: Hamid Aytaç) (1309ھ-1403ھ / 1891ء-1982ء)
وہ ایک ترک خطاط تھے، جن کی نسبت آمد (موجودہ دیاربکر) سے تھی۔ اسی وجہ سے وہ اپنے کاموں پر "حامد الآمدی" کے نام سے دستخط کرتے تھے۔ 
 نام اور تعلیم 

ان کا اصل نام موسیٰ عزمی بن ذو الفقار آغا تھا۔ یہ ایک ایسے خانوادے سے تعلق رکھتے تھے جس میں کئی خطاط پیدا ہوئے۔ بچپن ہی سے انھیں خطاطی سے گہری دل چسپی تھی۔ وہ خود بیان کرتے ہیں کہ شوق کے باعث انھوں نے ایک مرتبہ قرآنِ مجید کے حاشیے پر خطِ نسخ کی نقل اتاری، جس پر استاد نے ناراض ہو کر انھیں تنبیہ کی۔

انھوں نے ابتدائی تعلیم آمد میں حاصل کی، پھر 1324ھ/1906ء میں پندرہ برس کی عمر میں قانون کی تعلیم کے لیے استنبول چلے گئے۔ مگر ایک سال بعد اپنے استاد مدحت بیگ کے اصرار پر کلیۃ الفنون الجمیلہ میں داخلہ لیا۔ والد کے انتقال کے بعد تعلیم ادہوری چھوڑ کر ایک اسکول (مدرسہ حدیقۃ المعارف) میں خطاطی پڑھانے لگے، جہاں ان کے شاگرد میں مشہور خطاط مصطفیٰ حلیم بھی شامل تھے۔ اس دوران وہ کئی مطابع میں بھی خطاطی کرتے رہے، جن میں مطبعة الرسومات، المدرسہ الحربیہ اور الأرکان الحربیہ (محلہ بایزید) شامل ہیں۔

بعد ازاں انھیں ایک سال کے لیے جرمنی بھیجا گیا تاکہ علمِ جغرافیہ و نقشہ سازی سیکھ سکیں۔ واپس آکر انھوں نے مسجد نور عثمانیہ کے قریب "مکتب حامد" کے نام سے اپنا دفتر قائم کیا۔، 
 اساتذہ اور خطاطی 

خطِ رقعہ: مصطفیٰ عاکف سے

خطِ نسخ: حلمی افندی سے

خطِ تعلیق: خلوصی افندی سے 

انھوں نے تقریباً تمام خطوط میں مہارت حاصل کی، مگر ان کی شہرت زیادہ تر خطِ ثلث جلی کی بدولت ہوئی۔ ان کے نمایاں آثار میں جامع شيشلي، جامع ایوب سلطان اور فندقلی مُلّا جلبی کی خطاطی شامل ہیں۔ انھوں نے دو مصاحف بھی تحریر کیے جن میں سے ایک شائع ہوا۔ 

 شاگرد 
ان کے شاگردوں میں ترکی اور دیگر ممالک کے نامور خطاط شامل ہیں:

ترکی: حسن چلبی ، حسین قوتلو، حسین اكسوز، فؤاد باشار

عراق: ہاشم محمد بغدادی (1950ء اور 1952ء میں دوبار اجازت نامہ دیا)، يوسف ذنون (1966ء)، مہدی جبوری (1976ء)، د. صلاح الدین شيرزاد

شام: عثمان طہٰ (1973ء)

جب ہاشم بغدادي کا انتقال ہوا تو حامد آمدی نے کہا:
"الخط ولد وتوفی فی العراق" (خط عراق میں پیدا ہوا اور عراق ہی میں وفات پا گیا)۔ ،

 وفات 
حامد آمدی کا انتقال 24 رجب 1402ھ (18 مئی 1982ء) کو استنبول میں ہوا۔ انھیں ابو ایوب انصاری کی قبر کے نزدیک، مشہور خطاط حمد اللہ اماسی کے قدموں میں دفن کیا گیا۔ 

 حوالہ جات 

زمرہ:1982ء کی وفیات
زمرہ:1891ء کی پیدائشیں
زمرہ:عثمانی خطاط
زمرہ:ترک خطاط
زمرہ:اسلامی خطاطی
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:شاگرد ویکی ڈیٹا سے ماخوذ
زمرہ:صفحات مع ویکی ڈیٹا حوالہ جات
زمرہ:مدفن ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:استنبول میں وفات پانے والی شخصیات
زمرہ:مضامین جن میں ترکی زبان کا متن شامل ہے
زمرہ:1309ھ کی پیدائشیں
زمرہ:1403ھ کی وفیات